Diari Oficial de la Generalitat Valenciana


Sumari del DOGV 4729, del 08-04-2004 (2004/3487)

CorrecciÓ d'errades de les ordres de la Conselleria d'Economia, Hisenda i Ocupació, per les quals es regulen i convoquen les ajudes de foment de l'ocupació estable i plans integrals d'ocupació per a l'any 2004.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4729

Data del DOGV
:   08-04-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/3487


Data del document
:   24-03-2004

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

 Descriptors 

:   * atur femení
    * treball estacional
    * guarda de xiquets
    * ajuda a l'ocupació
    * treballador d'edat avançada
    * atur de llarga duració
    * societat sense fins de lucre
    * atur juvenil
    * suport econòmic
    * administració local
    * universitat
    * ordenació de l'horari de treball
    * manteniment de l'ocupació
    * dona
    * exclusió social
    * cambra de comerç i indústria
    * discapacitat
    * creació d'ocupació
    * lluita contra l'atur
    * empresa privada
    * jove
    * ajuda pública

Correcció d'errades de les ordres de la Conselleria d'Economia, Hisenda i Ocupació, per les quals es regulen i convoquen les ajudes de foment de l'ocupació estable i plans integrals d'ocupació per a l'any 2004. [2004/X3487]
  
En data 5 de febrer de 2004 es va publicar en el Diari Oficial de la Generalitat Valenciana l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen la concessió de subvencions de foment de l'ocupació estable i d'altres mesures de suport a la creació d'ocupació per a l'any 2004. D'altra banda, l'11 de febrer de 2004 es van publicar tres ordres de 30 de desembre de 2003, de la Conselleria d'Economia, Hisenda i Ocupació, per les quals es regulen i convoquen les subvencions destinades a la implantació dels següents plans integrals d'Ocupació: Salari Jove en Empreses, Dones Desocupades i Col·lectius amb Especials Dificultats d'Inserció Laboral.
  
Una vegada advertits determinades errades materials en els textos publicats, se'n procedix a la correcció.
  
Correcció d'errades de determinats preceptes de l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen la concessió de subvencions de foment de l'ocupació estable i d'altres mesures de suport a la creació d'ocupació per a l'any 2004 (DOGV de 05.02.2004).
  
1. Es corregix l'errada material detectada en l'article 6.2.d) de la citada Ordre:
  
On diu:
  
«Còpia del contracte de treball que dóna lloc a l'ajuda, degudament registrat pel centre SERVEF d'Ocupació, o còpia del contracte firmat per les parts junt amb el justificant de la comunicació telemàtica al SERVEF, i que en el seu clausulat conste, si és procedent, tractar-se d'un contracte indefinit, o en el cas de les ajudes per la reordenació de la jornada laboral, es faça esment a la causa que el motiva, així com, cas de procedir, l'acord d'empresa que el suscita»;
  
Ha de dir:
  
«Còpia del contracte de treball que dóna lloc a l'ajuda, comunicat al centre SERVEF corresponent de conformitat amb el que preveu l'Ordre TAS/770/2003, de 14 de març, que desplega el Reial Decret 1.424/2002, de 27 de desembre, pel qual es regula la comunicació del contingut dels contractes de treball i de les seues còpies bàsiques als servicis públics d'ocupació, i l'ús de mitjans telemàtics en relació amb aquella, i que en el seu clausulat conste, si és procedent, tractar-se d'un contracte indefinit, o en el cas de les ajudes per la reordenació de la jornada laboral, es faça esment a la causa que el motiva, així com, cas de procedir, l'acord d'empresa que el suscita».
  
2. Es corregix l'errada de transcripció detectada a l'encapçalament del paràgraf primer de l'article 41. 1 de l'Ordre.
  
On diu:
  
«Els contractes d'interinitat que es realitzen amb treballadors desocupats demandants d'ocupació i que complisquen els requisits de l'article 32 de l'Ordre, tindran les següents ajudes, sempre que les contractacions es destinen a la cobertura de les següents absències o vacants»;
  
Ha de dir:
  
«Els contractes d'interinitat que es realitzen amb treballadors desocupats demandants d'ocupació i que complisquen els requisits de l'article 33 de l'Ordre, tindran les següents ajudes, sempre que les contractacions es destinen a la cobertura de les següents absències o vacants:».
  
3. Es corregix l'errada de transcripció detectada a l'encapçalament del paràgraf primer de l'article 51 de l'Ordre:
  
On diu:
  
«A més de la documentació assenyalada en l'article 7, apartat 2.I, lletres a), b), c), g), i) i j), junt amb la sol·licitud de subvenció haurà d'acompanyar-se:»;
  
Ha de dir:
  
«A més de la documentació assenyalada en l'article 6, apartat 2.I, lletres a), b), g), i) i j), junt amb la sol·licitud de subvenció haurà d'acompanyar-se:».
  
Correcció d'errades de determinats preceptes de l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a dones desocupades, per als anys 2004-2005 (DOGV d'11.02.04).
  
Es corregixen determinades errades materials detectades en el capítol V de l'Ordre en què es regulen «les subvencions per a despeses de guarderia i atenció a familiars dependents», en els següents termes:
  
1. Apartats a) i b) de l'article 26.2.
  
On diu:
  
«a) Documentació que acredite que la dona desocupada és participant d'algun dels plans que arreplega aquesta ordre, i fitxa personal d'assistència mitjançant la qual s'acredite la permanència en les activitats de l'itinerari.
  
b) Documentació justificativa de la despesa efectivament realitzada per al que se sol·licita l'ajuda».
  
Ha de dir:
  
«a) Documentació que acredite que la dona desocupada és participant d'algun dels plans que arreplega aquesta ordre, i previsió d'assistència a l'itinerari expressada en dies en document emés per l'entitat promotora del pla.
  
b) Documentació justificativa de la previsió de la despesa que calga realitzar (matrícula, contracte de prestació de servicis, factures pagades o proforma)».
  
2. Apartat 5 de l'article 26.
  
On diu:
  
«Les sol·licituds d'aquestes ajudes hauran de presentar-se en els dos mesos següents a la formalització de l'adhesió de la participant en el pla i, en tot cas, com a data límit, fins al 30 de setembre de 2005»;
  
Ha de dir:
  
«Les sol·licituds d'aquestes ajudes hauran de presentar-se en els dos mesos següents a la formalització de l'adhesió de la participant en el pla, dins de la següents dates límit, fins al 20 de novembre de 2004 per a les participants incorporades fins al 31 d'octubre, i de l'1 de gener fins al 30 de setembre de 2005 per a les incorporades amb posterioritat a la data anterior».
  
3. Article 28 de l'Ordre.
  
On diu:
  
«L'ajuda concedida es liquidarà d'una sola vegada, o amb caràcter trimestral, prèvia presentació dels justificants de la despesa efectivament realitzada, i amb data límit del 31 d'octubre de 2005»;
  
Ha de dir:
  
«L'ajuda concedida es liquidarà d'una sola vegada, o amb caràcter trimestral, prèvia presentació dels justificants de la despesa efectivament realitzada i de la fitxa personal d'assistència a les activitats de l'itinerari, i amb data límit del 31 d'octubre de 2005».
  
Correcció d'errades de determinats preceptes de l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació de plans integrals d'ocupació per a determinats col·lectius amb especials dificultats d'inserció laboral, per al període 2004-2005 (DOGV d'11.02.04).
  
1. Es corregix l'errada material detectada en l'apartat 6 de l'article 14.
  
On diu:
  
«Calendari del projecte amb indicació de la data prevista d'inici i d'acabament d'aquest. Les actuacions es realitzaran en un termini màxim de 18 mesos, tenint en compte que la data límit d'acabament del projecte és el 30 de setembre de 2005. També s'hi especificarà la duració de les distintes actuacions o les fases intermèdies que tinguen una entitat pròpia a juí del promotor en el desenvolupament i l'execució del projecte. Per al Pla de Suport a la Mobilitat dels Desocupats Agrícoles, el programa haurà de realitzar-se dins de l'any 2004, considerant que la data límit de realització d'aquests projectes serà el 31 d'octubre de 2004»;
  
Ha de dir:
  
«Calendari del projecte amb indicació de la data prevista d'inici i d'acabament d'aquest. Les actuacions es realitzaran en un termini màxim de 18 mesos, tenint en compte que la data límit d'acabament del projecte és el 30 de setembre de 2005, a excepció del Pla Integral d'Ocupació amb Suport per a Discapacitats, per al qual la data límit serà el 30 de desembre de 2005. També s'hi especificarà la duració de les distintes actuacions o les fases intermèdies que tinguen una entitat pròpia a juí del promotor en el desenvolupament i l'execució del projecte. Per al Pla de Suport a la Mobilitat dels Desocupats Agrícoles, el programa haurà de realitzar-se dins de l'any 2004, considerant que la data límit de realització d'aquests projectes serà el 31 d'octubre de 2004».
  
2. Apartat 15.2 de l'Ordre.
  
On diu:
  
«Les despeses salarials del personal propi o contractat per l'entitat promotora per al desenvolupament del projecte no podran superar, en el cas del personal de suport, els 1.500 euros mensuals per treballador, i en el cas del personal tècnic, 2.100 euros mensuals per treballador. S'hi podran imputar les despeses de personal suportats des de la data d'acabament del termini de presentació de sol·licituds»;
  
Ha de dir:
  
«Les despeses salarials del personal propi o contractat per l'entitat promotora per al desenvolupament del projecte no podran superar, en el cas del personal de suport, els 1.500 euros mensuals per treballador, i en el cas del personal tècnic, 2.100 euros mensuals per treballador. S'hi podran imputar les despeses de personal suportats des de la data d'inici del termini de presentació de sol·licituds per al Pla integral de Suport per a Discapacitats, i des de la data d'acabament de presentació de sol·licituds per a la resta de plans regulats per la present Ordre».
  
Correcció d'errades de determinats preceptes de l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació del Pla Integral d'Ocupació: Salari Jove en Empreses, per als anys 2004-2005 (DOGV d'11.02.04).
  
Es corregix l'errada material detectada en l'apartat 1.2.4 de l'article 4 de l'Ordre.
  
On diu:
  
«Una ajuda de 3.000 euros per cada contracte temporal que esdevinga en indefinit, conseqüència d'una transformació de contractes formatius, de formació i/o en pràctiques, subscrit durant la vigència del programa. Aquesta ajuda és acumulable a l'ajuda per contractació temporal arreplegada en el paràgraf anterior quan el contracte temporal haja tingut la duració que s'hi exigeix»;
  
Ha de dir:
  
«Una ajuda de 3.000 euros per cada contracte temporal formatiu, en pràctiques o per a la formació, amb clàusula de transformació en indefinit subscrit durant la vigència del programa».
  
València, 24 de març de 2004.- El conseller: Gerardo Camps Devesa.